APROBACIÓN DEFINITIVA DE MODIFICACIÓN DA ORDENANZA DE LIMPEZA E MEDIO AMBIENTE
ADMINISTRACIÓN LOCAL — Municipal — Cerdedo (Ordenanzas e Regulamentos, 17/10/2016)

Ao non presentarse reclamacións contra a aprobación inicial adoptado polo Pleno da Corporación na sesión do 19 de xullo, en cumprimento do disposto no artigo 17.3 e 17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, publícase o texto modificado da ordenanza aprobada definitivamente relativa á ORDENANZA DE LIMPEZA E MEDIO AMBIENTE 1.—Serán residuos de obra menor de construción ou reparación domiciliaria os xerados en calquera obra de construción ou demolición nun domicilio particular, comercio, oficina ou inmoble do sector servizos, de técnica simple e escasa entidade construtiva e económica que non supoñan alteración do volume, do uso, das instalacións e servizos de uso común e do número de vivendas e locais, sen que podan afectar ao deseño exterior, á cimentación, á estrutura ou ás condicións de habitabilidade ou seguridade dos edificios ou instalacións de tódalas clases. Abarcan as pequenas obras de simple conservación, reparación, decoración ornato que non precisan de proxecto técnico e non implican un presuposto elevado.2.—Serán residuos de obra maioros que non queden incluídos na definición anterior.1.—Con carácter xeral, a persoa física ou xurídica que execute unha obra menor de construción e reparación domiciliaria (tales como o contructor, os subcontratistas ou os traballadores autónomos) ou no seu defecto, a persoa física ou xurídica titular do ben inmoble obxecto da obra, como posuidores e/ou productores de RCD, están obrigados, sempre que non procedan a xestionalos por si mesmos, a entregalos a un xestor deste tipo de residuos autorizado ou rexistrado para a súa valorización ou eliminación, así como sufragar os seus correspondentes custes de xestión.2.—Sen prexuízo do establecido no apartado 1 do presente articulo, a persoa física ou xurídica que execute unha obra menor de construción ou no seu defecto, a persoa física ou xurídica titular da licenza urbanística ou o titular do ben inmoble obxecto da obra poderán depositar os residuos e escombros procedentes de ditas obras, salvo os procedentes do baleirado e movementos de terras, e ata un máximo de 1 m3 da produción total por licenza urbanística concedida, nas instalacións do Punto Limpo. Neste caso, a entrega de RCD nas instalacións do Punto Limpo será xustificada por dita instalación, especificando a identidade do productor do residuo, a obra de procedencia e a cantidade estimada entregada.3.—A persoa solicitante da licenza de obra menor ou quen presente a comunicación previa deberá presentar unha estimación dos residuos que vai xerar indicando os distintos tipos aos que pertenzan.4.—Os servizos municipais verificarán a previsión de xeración dos residuos. A licenza no será outorgada ata que non se constitúa a garantía que sexa esixida para asegurar a correcta xestión dos residuos, salvo en casos excepcionais, nos que exista unha autorización expresa dos servizos municipais da non necesidade de fianza. No caso de comunicación previa, a fianza deberá constituírse no momento da súa presentación.5.—O importe da fianza será de 100 euros e deberá constituírse en efectivo ou mediante transferencia bancaria.1.—Os residuos procedentes de obras de reparación domiciliaria serán admitidos na instalación do punto limpo cumprindo o estipulado no seu regulamento. O máximo admitido por obra será 1 m3 de escombro.2.—No suposto de superar o volume de residuos admisible no punto limpo, os residuos deberán ser entregados a un xestor autorizado por parte da persoa física ou xurídica que execute a obra ou, no seu defecto, polo titular da licenza urbanística de dita obra ou en aquelas obras que non precisen licenza urbanística, polo titular do ben inmoble obxecto da obra.3.—O Concello poderá solicitar xustificante de entrega a xestor autorizado para comprobar que se realizou a xestión adecuada dos mesmos.4.—Polo incumprimento do sinalado nos apartados anteriores poderá procederse á apertura do correspondente procedemento sancionador. Queda terminantemente prohibido: a) Depositar os escombros procedentes de calquera obra nos contedores destinados a residuos domiciliarios ou comerciais, así como o seu abandono nas vías e espazos públicos. b) Depositar na vía pública calquera tipo de residuos, salvo cós residuos atópense no interior de contedores ou sacos para os que se dispoña da oportuna autorización de ocupación de vía pública. c) Mesturar os residuos de obra. Os residuos deberán ser separados e entregados diferenciados nos seguintes grupos: a.—Residuos perigosos. b.—Residuos pétreos: formigón, ladrillos, pedra e cerámica. c.—Resto de residuos: Residuos de xeso de falsos teitos, molduras e paneis. d) Os residuos de fibrocemento ou amianto procedentes de obra menor deberán ser desistalados, acondicionados para o seu traslado e xestionados por empresas inscritas no Rexistro de empresas con risco por amianto (RERA), de conformidade coa regulación sectorial aplicable aos traballos con risco de exposición ao amianto.1.—Ao rematar as obras, a persoa interesada deberá solicitar ao Concello a devolución da fianza, achegando para iso a seguinte documentación: a.—Escrito indicando o número de conta bancaria na que desexa recibir o ingreso así coma o número da licenza de obra, no seu caso. b.—Xustificante ou certificado da xestión dos residuos: entrega no punto limpo ou entrega a xestor autorizado.2.—Cando non se acredite a xestión correcta dos residuos, o Concello procederá a incautación do importe executado como fianza.1.—A ocupación da vía pública con contedores ou sacos de obra deberá contar coa correspondente autorización e será obxecto da taxa correspondente.2.—Os contedores para obras deberán presentar no seu exterior de maneira perfectamente visible os datos sobre identificación do propietario ou da empresa responsable e da licenza municipal para a súa instalación.3.—No caso de que o volume de residuos que se vaia a xerar nunha obra sexa inferior a 5 m3, os residuos deberán almacenarse en sacos.4.—Queda prohibido depositar residuos nos contedores ou sacos de obra excedendo o nivel de enchido máximo segundo o seu tipo, de maneira que a altura alcanzada polos residuos non poda superar a altura dos lados. Tampouco se poderán colocar elementos adicionais que aumenten as súas dimensións ou capacidade.5.—Así mesmo, tampouco se poderán depositar nos contedores ou sacos de obra residuos que conteñan materias perigosas para as persoas usuarias da vía pública, para a veciñanza ou para a protección e estética do ambiente onde estean situados.1.—Os vehículos no que se efectúe o transporte de terras e escombros procedentes de obras reunirán obrigatoriamente as debidas condicións para evitar a dispersión do seu contido sobre a vía pública.2.—Non se permite cós materiais transportados superen os extremos superiores da caixa do camión ou do contedor ou saco.3.—Será obrigatorio cá carga lévese tapada mediante lona ou similar para evitar a dispersión de po.4.—As operacións de instalación e retirada dos contedores para obras deberán realizarse de modo que non causen molestias para os cidadáns. Os contedores de obras deberán utilizarse ou manipularse de modo que o seu contido non se verta á vía pública ou non poida ser levantado ou espallado polo vento. En ningún caso o contido de materiais residuais excederá do nivel máis baixo do seu límite superior. Ao retirar o contedor, o titular da licenza deberá deixar en perfectas condicións de limpeza a superficie da vía pública ocupada.5.—O titular da licenza será responsable dos danos causados ó pavimento da vía pública, debendo comunicalo inmediatamente ós servizos municipais correspondentes no caso de térense producido, e correrán ó seu cargo as reparacións de ditos danos. O empresario e o promotor da obra serán responsables solidarios das obrigas que corresponden ao titular da licenza de instalación do contedor.1.—Será obrigatorio manter a vía pública en bo estado de limpeza adoptando medidas de prevención e, no seu caso, de corrección.2.—Poderase obrigar ao varrido da vía pública para mantela en adecuadas condicións.3.—O Concello poderá realizar subsidiariamente os traballos de limpeza necesarios, imputando as persoas que promovan ou executen as obras o custo de tales servizos e sen prexuízo das responsabilidades a que houbera lugar.1.—A produción e a xestión dos residuos que non cumpran as condicións para ser considerados residuos de obra menor de construción e reparación domiciliaria están sometidos ás previsións da normativa estatal e autonómica sectorial.1.—A efectos da limpeza considérase vía pública: as avenidas, estradas, pistas e accesos, paseos, rúas, prazas, beirarrúas, travesías, camiños, xardíns, zonas verdes, zonas terrosas e de mais bens públicos de uso público municipal destinados directamente ao uso común xeral dos cidadáns.2.—A efectos de limpeza, os ríos e praias fluviais e as rutas de sendeirismo que sexan executadas ou homologadas polo Concello terán tamén a consideración de vía pública.1.—Queda prohibido tirar e abandonar na vía pública toda clase de produtos de estado sólido, líquido ou gasoso. Os residuos sólidos de pequeno formato como papeis, envoltorios e similares deberán depositarse nas papeleiras instaladas ao efecto ou en contedores do Servizo Público de limpeza.2.—Prohíbese botar cigarros puros, cabichas de cigarros ou outras materias acesas nas papeleiras. En todo caso deberán depositarse unha vez apagadas ou ben nos cinceiros instalados ao efecto.3.—Prohíbese, igualmente, votar no chan calquera clase de desperdicio dende os vehículos, xa estean parados ou en marcha.4.—Non se permite sacudir roupas e alfombras sobre a vía pública, nin tampouco en balcóns e terrazas fora do horario comprendido entre as vinte e dúas horas da noite e a oito trinta da mañá seguinte. En todo caso, esta operación farase de maneira que non cause danos nin molestias a persoas ou cousas. Non se permite fregar balcóns a non ser de acordo có horario anterior. Tampouco se permite tender a roupa nos balcóns ou galerías abertas ou espazos que sexan visibles desde as vías públicas.5.—Non se permite regar as plantas nin a limpeza de elementos construtivos colocados no exterior dos edificios se coma consecuencia desta operación se producirán vertidos ou salpicaduras sobre a vía pública ou sobre os seus elementos. O rego farase conforme ó horario establecido no apartado anterior e sempre cá debida precaución e coidado a fin de non producir molestias a veciños e peóns.6.—Prohíbese cuspir na rúa, e satisfacer necesidades fisiolóxicas na vía pública.1.—Os cans, gatos, e demais animais, non deberán ensuciar as rúas e demais lugares públicos, estando obrigados os donos de tales animais á recollida de tódolos excrementos mediante bolsas ou calquera outro sistema axeitado ao efecto, así como levalos suxeitos con correa.2.—En todo caso estarase ao que dispoñan as normas e demais disposicións relativas á tenza de animais.3.—Das infraccións serán responsables as persoas que os conduzan, e subsidiariamente os seus propietarios.4.—Prohíbese o abandono de cadáveres de calquera animal sobre toda clase de terreo, vía ou espazos públicos, incluídos contedores de lixo, así como a súa inhumación en terreos de propiedade privada ou pública 5.—Prohíbese aquelas actuacións relacionadas con animais tales como: alimentar animais, bañar animais, etc., que impliquen o vertido de residuos nas vías públicas.1.—Tódalas actividades que poidan ocasionar suciedade na vía pública, calquera que sexa o lugar en que se desenvolva e sen prexuízo das licenzas ou autorizacións que en cada caso sexan procedentes, esixe dos seus titulares a obriga de adoptar as medidas necesarias para evitar a suciedade na vía pública, así como a de limpar a parte dela e dos seus elementos estruturais que se viran afectados, e a de retirar os materiais resultantes.2.—A Autoridade Municipal poderá esixir en todo momento as accións de limpeza correspondentes, tendo o disposto no número anterior.1.—Para prever a sucidade, as persoas que realicen obras na vía pública deberán proceder á protección desta mediante a colocación de elementos axeitados arredor dos derrubes, terras e outros materiais sobrantes de obra, de modo que impidan a diseminación e vertido destes materiais fora da estrita zona afectada polos traballos.2.—En especial, as superficies inmediatas de zanxas, canalizacións e conexións realizadas na vía pública deberán manterse limpas e exentas de toda clase de materiais residuais. As terras extraídas deberán protexerse en todo caso segundo determina o número anterior.3.—Cando se trate de obras na vía pública ou confrontantes, deberán instalarse valados e elementos de protección así como tubos para a carga e descarga de materiais e produtos de derribo, que deberán reunir as condicións necesarias para impedir que se ensucie a vía pública e que se causen danos ás persoas e ás cousas. Cando se trate de edificios en construción, a obrigación de limpar a vía pública corresponderá ó contratista. Unha vez rematada a obra e recollidos a totalidade dos escombros e/ou materiais o contratista deberá deixar en perfecto estado tanto a vía pública coma a beirarrúa no seu caso. Os materiais empregados na reposición dos pavimentos afectados serán exactamente os mesmos que os existentes con anterioridade a execución das obras, excepto que na licenza municipal ou por orden municipal posterior se indiquen outros. A efectos de garantir o cumprimento desta obriga, por parte dos servizos técnicos municipais esixirase o oportuno aval, que deberá ser depositado con anterioridade ao inicio das obras. A limpeza de escaparates, tendas, postos de venda, establecementos comerciais etc., efectuada por particulares, farase sempre con coidado de non ensuciar a vía pública. O titular da actividade será o responsable. Prohíbese a manipulación e selección dos materiais residuais depositados na vía pública á espera de ser recollidos polos servizos correspondentes. Están obrigados a limpar os espazos ocupados habitualmente polos vehículos de tracción mecánica, os responsables dos establecementos e industrias que os utilicen para o seu servizo, en especial en canto se refire aos vertidos de aceites, graxas ou produtos similares, así como os restos de terra, esterco, etc., que queden no espazo público despois das labores agrarias nas fincas, especialmente ao saír os vehículos ás beirarrúas ou estradas, dos que serán responsables os donos das propiedades.1.—Prohíbese o abandono de mobles e enseres particulares na vía pública.2.—Será potestade dos servizos municipais a retirada, sen previo aviso, de todo obxecto ou material abandonado cando dificulte o paso, a libre circulación ou poida afectar á limpeza ou decoro da vía pública.3.—Os materiais sinalados nos apartados 1 e 2 precedentes serán trasladados, para o seu depósito ou eliminación, ós lugares ou equipamentos previstos a tal fin pola Autoridade Municipal.4.—depósito destes materiais rexerase en todo momento pola lexislación vixente, e no non previsto, polo que dispoña a Alcaldía.5.—Os gastos producidos polo seu traslado, depósito e custodia destes materiais serán a cargo dos seus propietarios ou produtores.1.—A sucidade da vía pública producida a consecuencia do uso común e privativo será responsabilidade dos seus titulares.2.—Os titulares de establecementos, sexan fixos ou non, tales como bares, cafés, quioscos, postos de venda e similares, terán a obriga de manter nas debidas condicións de limpeza tanto as propias instalacións como o espazo urbano sometido a súa influencia.1.—Os organizadores dun acto público na rúa serán responsables da sucidade derivada da celebración de tal acto na mesma.2.—A efectos da limpeza do Concello, os organizadores terán a obriga de informar ao Concello do lugar, percorrido e horario do acto público a celebrar. O Concello poderalle esixir a constitución dunha fianza en metálico ou aval bancario polo importe dos servizos subsidiarios de limpeza, que previsiblemente lles puidera corresponder efectuar a consecuencia de sucidade que se derivase da celebración do acto público. A colocación e pegado de carteis e pancartas en espazos públicos está suxeita a autorización municipal da Alcaldía.1.—A concesión da autorización para a colocación ou distribución de rótulos e demais elementos publicitarios, levará implícita a obriga para o responsable de limpar os espazos da vía pública que se mancharan, e de retirar dentro do prazo autorizado tódolos elementos publicitarios que se utilizaran e os seus correspondentes accesorios.2.—Para a colocación ou distribución na vía pública dos elementos publicitarios, o Concello poderá esixir a constitución de fianza ou aval bancario pola contía correspondente aos custos previsibles que puideran causar sucidade.1.—Prohíbese a colocación e pegada de carteis e adhesivos, con excepción dos casos expresamente autorizados pola Autoridade Municipal.2.—Prohíbese a colocación de carteis e pancartas en bens afectos a un servizo público municipal, tales como marquesiñas, contedores, farois, papeleiras, etc., ou en calquera outro mobiliario urbano existente.3.—Os promotores ou beneficiarios desta publicidade responderán desta prohibición. O incumprimento da mesma dará lugar á imposición da sanción correspondente, así como a obriga do publicitario de proceder á retirada destes carteis e pancartas e á limpeza da parte manchada. A colocación de pancartas na vía pública soamente se autorizará nos seguintes supostos: a) En período de eleccións políticas e sindicais. b) En período de festas populares e tradicionais dos distintos núcleos. c) En situacións expresamente autorizadas pola Alcaldía. As pancartas deberán ser retiradas tan pronto como rematara o prazo para o que foron autorizadas. De non facelo así, serán retiradas polos servizos municipais, imputándose aos responsables o custo correspondente ao servizo prestado, sen prexuízo da imposición da sanción aos responsables pola Autoridade municipal.1.—Prohíbese toda clase de pintadas na vía pública e en calquera edificación en xeral, tanto sobre os seus elementos estruturais, calzadas, beirarrúas e mobiliario urbano, como sobre os muros e paredes exteriores do Concello, Colexio Público e demais edificios de carácter municipal.2.—Serán excepcións en relación có disposto no número 1 anterior: As pintadas murais de carácter artístico sobre os valados dos solares, para as que será preciso a previa autorización do seu propietario.1.—Prohíbese espallar e tirar toda clase de octavillas e materiais similares. Exceptuaranse as situacións que no senso contrario autorice a Alcaldía.2.—Serán sancionados aqueles que espallen ou distribúan octavillas sen autorización., sendo responsable a empresa anunciadora.3.—Os servizos municipais procederán a limpar parte ou espazo que se vira afectado pola distribución ou dispersión de octavillas, imputando aos responsables o custo correspondente dos servizos prestados, sen prexuízo da imposición das sancións que correspondera. O mobiliario urbano existente nos parques, xardíns, zonas verdes e vías públicas, no que se encontran comprendidos os bancos, xogos infantís, papeleiras, fontes, sinalización e elementos decorativos tales como farois e estatuas, deberán manterse no máis axeitado e estético estado de limpeza e conservación. No caso de que se produzan estragos, danos ou agresións contra o citado mobiliario urbano, o Concello practicará as averiguacións necesarias có obxecto de recoñecer ós infractores e iniciar o correspondente expediente sancionador.1.—Os propietarios de toda clase de solares, terreos e construcións deberán mantelos limpos, libres de desfeitos, maleza, residuos e nas debidas condicións de hixiene, salubridade, seguridade e ornato público. Esta obriga alcanza a totalidade das edificacións, solares, predios, fincas ou espazos particulares e/ou privados, incluídas as distintas partes das mesmas, especialmente as visibles ou colindantes desde a vía pública. Especificamente, os propietarios de terreos lindantes con vías públicas municipais deberán manter libres de calquera tipo de maleza ou árbore o espazo de dous metros medidos horizontalmente dende a marxe da vía. O Concello, ordenará ós propietarios a execución das obras necesarias que garantan as obrigas ó principio indicadas, co obxecto de deixalas en perfectas condicións de limpeza, ornato e hixiene. En todo caso o incumprimento desta obriga determinará a incoación do correspondente expediente sancionador, con imposición da multa que proceda segundo a lexislación vixente e con advertencia da súa execución con carácter subsidiario polo propio Concello con cargo ó obrigado. No caso de vivendas ou edificacións que presenten un estado de ruína e que supoñan risco de perigo para os viandantes ou veciños en xeral, así coma problemas de salubridade, o Concello iniciará o correspondente expediente de declaración de ruína. Igualmente, é obriga dos propietarios dos edificios lindantes coa vía pública manter as baixantes e canalóns en perfectas condicións e debidamente conectadas á rede municipal, impedindo en todo caso a caída da auga a o espazo públicos.2.—A obriga anterior inclúe a esixencia da desratización e desinfección dos solares.3.—É potestade do Concello a inspección e realización subsidiaria dos traballos de limpeza ós que se refiren os números 1 e 2 anteriores. No caso de execución subsidiaria destes traballos polos servizos municipais, esta farase con cargo ó obrigado, sen prexuízo das sancións correspondentes.4.—Se por motivo de interese público fose necesario asumir subsidiariamente as obrigas do propietario, o Concello poderá acceder aos solares de propiedade privada previa a solicitude da correspondente autorización xudicial. O Concello imputará os propietarios os custos que se causen.5.—Os propietarios de solares, predios, fincas ou espazos privados que linden coa vía pública ou beirarrúa, no seu caso deberán valalos con cercados permanentes situados na aliñación oficial (previa autorización municipal) e mantelos libres de residuos e en condicións de hixiene, seguridade e ornato.6.—Os valados e peches das fincas deberán cumprir coa lexislación urbanística e, en caso de peches vexetais, o propietario deberá asegurarse de que o voo dos mesmo non sobrepase a correspondente a liñación, podendo en caso contrario o concello proceder á súa poda, a costa do propietario, ademais de imposición das sancións que procedan.7.—No caso de que o Concello teña realizado ou previsto realizar obras de urbanización na vía pública coa que linda a finca ou solar, o valado deberá realizarse polo propietario con criterios de uniformidade e seguindo as directrices marcadas polo Concello. O mesmo sucederá no caso de fincas situadas no ámbito urbano delimitado polo PXOM.8.—Os propietarios dos solares, predios, fincas ou espazos particulares que lindando coas vías públicas ou con beirarrúas no seu caso e que estean nunha situación de plano superior ou inferior con respecto da vía pública ou da beirarrúa, deberán adoptar as medidas necesarias para garantir que o acceso ás propiedades, tanto se é en rampa como en escaleiras, estea construído dentro da propiedade, deixando totalmente libres de afectación tanto a vía pública como a beirarrúa no seu caso.9.—En tódalas entradas destas propiedades, os seus propietarios terán especial coidado en evitar que caian para a vía pública ou beirarrúa, restos de operacións de labranza, colleitas, refugallos, abonos, etc., adoptando as medidas necesarias para que iso non se produza.10.—A entrada de maquinaria agrícola ou vehículos motorizados en xeral a través das vías públicas ou beirarrúassó estará permitida no caso de que o peso das mesmas non produza desperfectos no pavimento e servizos públicos. En caso contrario deberase proceder de inmediato á perfecta reposición dos mesmos con cargo ao propietario do solar ou predio obxecto destas actuacións. Esta actuación estará suxeita á previa autorización municipal.11.—O incumprimento de calquera dos puntos anteriormente citados dará lugar a incoación do correspondente expediente sancionador, con imposición da multa que proceda e con advertencia da súa execución con carácter subsidiario polo propio Concello, de ser necesario, con cargo os infractores ou obrigados. Especificamente polo que se refire á obriga de cerramento de fincas e solares, o Concello notificará aos propietarios o prazo para proceder ao seu cumprimento, advertíndolle que en caso contrario procederá a efectuar a obra á súa costa, comunicándolle á súa vez o orzamento estimado da mesma.12.—Este deber non exime da obrigatoriedade da solicitude da autorización municipal correspondente. Está prohibida a circulación de vehículos de tonelaxe superior a 10 Tms. no casco urbano de Cerdedo, e nos núcleos de poboación do municipio para protexer o estado do firme e mobiliario urbano nas citadas vías, así como nas estradas e vías municipais. Calquera infracción deste artigo será sancionado polo Concello en base ás súas competencias en materia de medio ambiente e protección do dominio público. Igualmente, está prohibida a ocupación das beirarrúas e as zonas empedradas debidamente sinalizadas con vehículos a motor, non só o estacionamento, senón tamén a carga e descarga e a mera ocupación co motor do vehículo encendido. Os suxeitos que incumpran o establecido nos artigos precedentes serán responsables dos danos ocasionados no dominio público como consecuencia dos seus actos, independentemente da sanción prevista nos artigos correspondentes. Para elo, valorarase polos servizos administrativos do Concello o custo da reparación do dominio público afectado, a cal será a cargo do infractor. Está prohibido o estacionamento de vehículos agrícolas e camións fóra das zonas debidamente sinalizadas e que ocupen un espazo superior ao asinado para o aparcamento dun único vehículo.1.—O exercicio das funciones de inspección e vixilancia do cumprimento do disposto na presente Ordenanza corresponderá ao persoal que teña atribuídas ditas funcións adscrito á área competente en materia de medio ambiente ou ao persoal técnico do servizo competente designado ao efecto.2.—No caso de que outro Servizo Municipal, no exercicio das súas competencias, detectara incumprimentos desta Ordenanza, o comunicará ao servizo competente.3.—As visitas de inspección efectuadas formalizaranse en actas de inspección, firmadas pola persoa actuante, da que se dará copia á persoa ou entidade interesada e que reunirán os requisitos esixidos pola lexislación vixente e gozarán de presunción de veracidade e valor probatorio, sen prexuízo das demais probas que, en defensa dos seus respectivos dereitos e intereses, podan aportar as persoas ou entidades interesadas. De conformidade coa lexislación vixente, o persoal ó que se fai referencia neste artigo anterior, no exercicio das súas funciones inspectoras, estarán facultados para inspeccionar o contido das bolsas de lixo ou demais contedores de residuos. As persoas ou entidades posuidoras, produtoras e xestoras de residuos e titulares inspección deberán permitir e facilitar ao funcionariado no exercizo das súas funcións o acceso ás instalacións así como prestarlles colaboración e facilitarlles a documentación necesaria, ao seu requirimento, para o exercizo das labores de inspección. Consideraranse infraccións leves, ademais de incumprir calquera obrigación da presente Ordenanza, as seguintes: a) Depositar residuos fóra dos contedores ou fóra dos lugares indicados en cada caso. b) Realizar pintadas, así como colocar adhesivos e carteis nos contedores e demais elementos de mobiliario urbano. c) Depositar residuos a granel, residuos líquidos o licuables nos contedores (a excepción do aceite de cociña no seu contedor correspondente) ou materiais en combustión, explosivo ou tóxico. d) Depositar nos contedores de recollida selectiva residuos non indicados para eles, ou depositar no contedor da fracción resto residuos para os que exista recollida selectiva. e) Incumprir o calendario e/ou os horarios nos que se poden depositar os residuos nos contedores de residuos municipais. f) Depositar nas papeleiras residuos xerados nos fogares ou nos establecementos. g) Non facilitar ao Concello a información sobre os residuos compostados cando este o solicite. h) Depositar residuos de papel-cartón procedentes do comercio sen haber sido pregados, ou con incumprimento do establecido na presente Ordenanza. i) Depositar residuos de construción e demolición na vía pública por máis tempo do permitido. k) Entregar os restos vexetais en condicións distintas ás determinadas nesta ordenanza ou empregar a saca para distinto uso dos determinados nesta ordenanza. l) Abandonar calquera resto vexetal na vía pública, en terreos públicos, no canle ou marxes de ríos ou regatos ou en arcéns de camiños ou estradas. m) Danar os recipientes facilitados polo Concello dedicadas ao compostaxe. n) Rasgar, ensuciar ou arrancar carteis ou anuncios colocados nos lugares e emprazamentos autorizados. o) Calquera outra actuación ou omisión contraria á ordenanza, que non teña a calificación de grave ou moi grave. Serán infraccións graves: a) Incumprir as obrigacións de limpeza da vía pública ao efectuarse a substitución ou retirada dos contedores ou sacos de residuos de construción e demolición e instalar contedores ou sacos sen autorización de ocupación de vía pública. b) Non facilitar ou presentar a información que acredite a xestión dos residuos e a xestión de subprodutos animais non destinados ao consumo humano nas condiciones establecidas nesta ordenanza. c) Abandonar, verter, depositar ou eliminar de forma incontrolada residuos en espazos públicos ou privados, cando isto non supoña infracción moi grave. d) Depositar residuos nos contedores municipais por parte das persoas excluídas do servizo de recollida. e) Depositar nos contedores de residuos restos de carne ou peixe procedentes de establecementos de venta de este tipo de produtos. f) Impedir ou dificultar as operacións de carga, descarga e traslado dos residuos. g) Trasladar sen autorización municipal calquera contedor municipal sen permiso do Concello, así como non proceder a súa posterior colocación na localización orixinal nas debidas condicións. h) Non proceder á retirada de contedores ou sacos de residuos de construción e demolición solicitada polos servizos municipais por motivos medioambientais, de circulación ou con ocasión de eventos na vía pública. i) Depositar mobles, electrodomésticos, enseres ou calquera outro residuo voluminoso nos contedores destinados a outros residuos, así como o abandono destes residuos na vía pública ou en solares ou terreos tanto públicos como privados. j) Depositar pilas en bolsas ou contedores dedicados á recollida doutros residuos. k) Abandonar cadáveres de animais ou restos dos mesmos, depositalos nos contedores de residuos, así como su inhumación o incineración, cando isto non supoña infracción moi grave. l) Efectuar acopio ou vertido de residuos de construción e demolición en lugar non autorizado, cando isto non supoña infracción moi grave. m) Depositar residuos perigosos non admisibles nos contedores municipais. n) Obstaculizar ou impedir a labor inspectora ou de control municipal. o) Non manter en estado de limpeza os solares de propiedade privada segundo establece o Título VIII e incumprir o establecido nas obrigacións dos propietarios de terreos na normativa sectorial de prevención de incendios. p) Permitir os animais facer as súas necesidades nas vías ou espacios públicos. q) Aparcar nas beirarrúas ou nos espazos públicos onde estea expresamente prohibido. r) Non realizar os cerramentos dos solares, fincas e terreos particulares que linden con vías públicas ou beirarrúas no seu caso, ou facelo sen a correspondente autorización municipal, fóra da aliñación oficial ou sen respetar a normativa urbanística ou a ordenanza correspondente. s) O depósito de residuos fóra do recinto da instalación do punto limpo ou incumprindo as condicións de entrega fixadas no seu regulamento. t) Verter residuos na rede pública de saneamento. u) A comisión de dúas om máis infraccións leves nun período de un ano. Serán infraccións moi graves: a) Subtraer os contedores. b) Instalar contedores non autorizados para a recollida de residuos na vía pública. c) Abandonar, verter, depositar ou eliminar de forma incontrolada residuos en espazos públicos ou privados, cando isto xere un risco grave para as persoas ou medio ambiente. d) Acopiar ou verter residuos de construción e demolición en lugar non autorizado, cando isto xere un risco grave para as persoas ou o medio ambiente. e) Abandonar, acopiar, depositar, verter ou eliminar residuos de/con amianto fóra das instalacións autorizadas e/ou sen xestor autorizado. f) Danar gravemente os recipientes facilitados polo Concello, así como as instalacións dedicadas ao compostaxe. g) Abandonar cadáveres de animais ou restos dos mesmos, así como su inhumación ou incineración, sempre que se puxera en grave perigo a saúde das persoas ou o medio ambiente. h) Xestionar residuos de competencia municipal sen autorización do Concello. i) Incumprir as ordenes, instrucións e bandos emanados polo Alcalde ou axentes da autoridade local. j) A comisión de dúas ou máis infraccións graves no período dun año. Sen prexuízo de exixir, cando proceda, as correspondentes responsabilidades de carácter penal ou civil correspondentes, as infraccións aos preceptos da presente ordenanza, serán sancionadas da seguinte forma: 1) Infraccións Leves: multa de ata 100 euros.2) Infraccións graves: multa de entre 101 euros ata 300 euros.3) Infraccións moi graves: multa de entre 301 euros ata 6.000 euros. Para determinar a contía da sanción, atenderase ás circunstancias concorrentes nos feitos que a motivaron tales como a natureza da infracción, a grave intencionalidade e a reincidencia, así como aqueles factores que poidan considerarse como atenuantes ou agravantes. En caso de que a infracción se efectúe coa intención de obter beneficio relacionado coa actividade económica do infractor, se imporá a sanción no límite que correspondese ao grado seguinte de infracción. Será de aplicación, en defecto doutro procedemento específico, o establecido no Real Decreto 1398/1993, de 4 de agosto, de procedemento para o exercizo da potestade sancionadora, ou lexislación que o substitúa. Cerdedo, 6 de outubro de 2016.—Sr. Concelleiro Delegado, Silvestre José Balseiros Guinarte.